รัฐบาลไทย-ข่าวทำเนียบรัฐบาล-ปลัดฯ ณัฐพล ลงพื้นสุราษฎร์ธานี มอบแนวทางการขับเคลื่อนนโยบาย MIND เน้นย้ำบูรณาการงานของหน่วยงานในพื้นที่ มุ่งพัฒนาอุตสาหกรรมเป้าหมาย เร่งกระจายสินค้าชุมชนสู่ค้าปลีก
วันพฤหัสบดีที่ 18 พฤษภาคม 2566
18/05/2566
ปลัดฯ ณัฐพล ลงพื้นสุราษฎร์ธานี มอบแนวทางการขับเคลื่อนนโยบาย MIND เน้นย้ําบูรณาการงานของหน่วยงานในพื้นที่ มุ่งพัฒนาอุตสาหกรรมเป้าหมาย เร่งกระจายสินค้าชุมชนสู่ค้าปลีก
ปลัดฯ ณัฐพล ลงพื้นสุราษฎร์ธานี มอบแนวทางการขับเคลื่อนนโยบาย MIND เน้นย้ําบูรณาการงานของหน่วยงานในพื้นที่ มุ่งพัฒนาอุตสาหกรรมเป้าหมาย เร่งกระจายสินค้าชุมชนสู่ค้าปลีก สร้างความเข้มแข็งอย่างยั่งยืน
เมื่อวันที่ 15 พฤษภาคม 2566 เวลา 09.00 น. ดร.ณัฐพล รังสิตพล ปลัดกระทรวงอุตสาหกรรม พร้อมด้วย นางสาวณัฏฐิญา เนตยสุภา รองปลัดกระทรวงอุตสาหกรรม (รปอ.) นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.) นายภาสกร ชัยรัตน์ ผู้ตรวจราชการกระทรวงอุตสาหกรรม (ผตร.อก.) นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม (ชปอ.) นายวาที พีระวรานุพงศ์ รองอธิบดีกรมส่งเสริมอุตสาหกรรม (รสอ.) และผู้บริหารจากส่วนกลาง ลงพื้นที่ตรวจเยี่ยมและมอบนโยบายในการประชุมขับเคลื่อนนโยบายกระทรวงอุตสาหกรรมและแนวทางการบูรณาการงานของหน่วยงานในพื้นที่จังหวัดสุราษฎร์ธานี ณ สํานักงานอุตสาหกรรมจังหวัดสุราษฎร์ธานี โดยมีนางทัศนีย์ ภักดีประพันธ์ อุตสาหกรรมจังหวัดสุราษฎร์ธานี (อสจ.สุราษฎร์ธานี) และนายคณบดี สัมพัชนี อุตสาหกรรมจังหวัดนครศรีธรรมราช (อสจ.นครศรีธรรมราช) ให้การต้อนรับ โดย อสจ.สุราษฎร์ธานี ได้รายงานผลการดําเนินงานของหน่วยงาน ประกอบด้วย โครงสร้างบุคลากร งบประมาณ ผลผลิต ตัวชี้วัด แผนการดําเนินงานในปี 2566 และคําของบประมาณปี 2567 ตลอดจนข้อมูลโรงงานอุตสาหกรรมในพื้นที่ ซึ่งปัจจุบันมีบุคลากร 29 คน มีโรงงานอุตสาหกรรม 946 โรงงาน มีเหมืองแร่ที่ได้ประทานบัตร 34 ประทานบัตร มีผู้ประกอบการ SMEs จํานวน 76,892 ราย และมีวิสาหกิจชุมชน 973 แห่ง โดยมีการประยุกต์ดําเนินการตามนโยบาย MIND ครอบคลุม 4 มิติ ให้สอดคล้องกับพื้นที่ ทั้งการเป็น 1) หน่วยงานดี มีการสร้างความโปร่งใสในการทํางานผ่านการให้บริการร้องทุกข์ และมีการปรับปรุงระบบการบริการสู่ดิจิทัลเต็มรูปแบบ รองรับการจัดทําระบบ i-industry i-Single Form และส่งเสริมบุคลากรให้มี Mindset รับการเปลี่ยนแปลง 2) อุตสาหกรรมดี ส่งเสริมการผลิตปาล์มน้ํามันในพื้นที่ สนับสนุนให้เกิดโรงงานดี อุตสาหกรรมดีเด่นในพื้นที่ 3) ชุมชนดี การยกระดับคุณภาพชีวิตของชุมชนกระจายรายได้ โดยพัฒนาวิสาหกิจชุมชน ผลิตภัณฑ์เด่นของจังหวัด
นอกจากนี้ ยังได้นําเสนอตัวอย่างความสําเร็จของบริษัท ท่าฉาง กรีน เอ็นเนอร์ยี่ จํากัด (มหาชน) ประกอบกิจการผลิตกระแสไฟฟ้า จากเชื้อเพลิงชีวมวล ซึ่งได้ดําเนินการตามนโยบาย MIND ครอบคลุม 4 มิติ โดยบริษัทฯ ได้รับรองมาตรฐาน ISO 9001 14001 45001 มีการบริหารทรัพยากรอย่างมีประสิทธิภาพ เติบโตอย่างยั่งยืน มีการนําเทคโนโลยีสมัยใหม่มาพัฒนาอย่างต่อเนื่อง ทั้งยังมีมาตรการและระบบป้องกันผลกระทบด้านสิ่งแวดล้อม มีการนําหลักธรรมาภิบาลมาใช้และสร้างเครือข่ายเฝ้าระวังเพื่อลดข้อร้องเรียน รวมถึงมีการกระจายรายได้โดยจ้างพนักงานรอบโรงงานกว่า 80% ตลอดจนรับซื้อต้นปาล์มสับจากเกษตรกรรอบพื้นที่ และให้ชุมชนนําสินค้ามาจําหน่ายให้แก่พนักงานในโรงงานทุกเดือน
ทั้งนี้ ปลัดกระทรวงอุตสาหกรรม ได้มอบนโยบายให้ สอจ. มุ่งเน้นการดําเนินงานที่ตอบโจทย์การพัฒนาอุตสาหกรรม S-Curve ซึ่งเป็นเป้าหมายหลักของหน่วยงาน โดยในพื้นที่จังหวัดสุราษฎร์ธานี ถือได้ว่าเป็นแหล่งผลิตอุตสาหกรรมปาล์มน้ํามันที่สําคัญของไทย รวมถึงการกํากับดูแลโรงงานต่างๆ ไม่ให้ส่งผลกระทบต่อชุมชน ทั้งในด้านกลิ่น เสียง ควัน และน้ําเสีย โดยการกําหนดเงื่อนไขเป็นข้อบังคับของโรงงาน ทั้งนี้ ได้มอบหมายให้ผู้ตรวจราชการกระทรวงอุตสาหกรรม ช่วยกํากับดูแลการดําเนินงาน และบริหารจัดการบุคลากรของ สอจ.ทั่วประเทศ ให้มีความพร้อม มีศักยภาพ และกําหนดตัวชี้วัดที่เหมาะสมในแต่ละพื้นที่ ทั้งในเชิงปริมาณและคุณภาพ เพื่อให้บุคลากรมีแนวทางปฏิบัติได้อย่างถูกต้อง
นอกจากนี้ ยังได้กล่าวถึงการมอบนโยบายให้สํานักงานอุตสาหกรรมจังหวัดทั้ง 11 แห่งนําร่อง โดยให้หัวหน้ากลุ่มนโยบายและแผนงานทําหน้าที่ผู้ช่วยอุตสาหกรรมจังหวัด พร้อมเป็นหัวหน้ากลุ่มนโยบายและแผนงาน และกลุ่มโรงงานอุตสาหกรรม เพื่อช่วยเหลือในการกลั่นกรอง ให้ข้อคิดเห็น และตรวจสอบการดําเนินงานในภารกิจต่าง ๆ ของ สอจ. มุ่งเน้นการบูรณาการการทํางานให้มากขึ้น มีการเรียนรู้ข้ามสายงานทั้งในด้านนโยบายและแผนยุทธศาสตร์ โรงงาน เหมืองแร่ และงานส่งเสริม พร้อมการนําระบบอิเล็กทรอนิกส์ i-Single Form และ i-Industry มาใช้ในการรายงานฐานข้อมูลกลางของกระทรวงอุตสาหกรรม
ส่วนในด้านการส่งเสริมอุตสาหกรรม ควรขยายขอบข่ายการทํางานให้มากขึ้น ทั้งการกํากับดูแลมาตรฐานอุตสาหกรรม หรือ มอก. การมาตรฐานแห่งชาติ การส่งเสริมและพัฒนาผู้ประกอบการในด้านต่าง ๆ โดยมอบหมายผู้ตรวจฯ ภาสกร วางแนวทางด้านการส่งเสริมอุตสาหกรรมของทุกจังหวัด ร่วมกับกรมส่งเสริมอุตสาหกรรม (กสอ.) เช่น การจัดทําโครงการ MIND to Modern Trade การส่งเสริมสินค้าในชุมชนให้นําเข้าไปจําหน่ายในเซเว่นอีเลฟเว่น (7eleven) พร้อมทั้งเชื่อมโยงกลไกกองทุน SME ตามแนวประชารัฐ และ SME D Bank ด้วย
ส่วนเรื่องการสมัครรางวัลอุตสาหกรรมดีเด่น ได้เน้นย้ําว่าสถานประกอบการที่ประสบความสําเร็จทางธุรกิจจนได้รับรางวัล ควรมีการดําเนินการตามนโยบาย MIND ใช้หัวและใจปั้นอุตสาหกรรมคู่ชุมชน ครอบคลุมทั้ง 4 มิติ เป็นพื้นฐานสําคัญ ทั้งโรงงานดี ชุมชนโดยรอบอยู่ดีมีสุข และมีสิ่งแวดล้อมที่ดี
ด้าน รปอ.ณัฏฐิญา ได้ฝากถึงการพัฒนาอุตสาหกรรมเป้าหมาย (S-Curve) ที่สําคัญของภาคใต้ คือ ปาล์มน้ํามัน ซึ่งนํามาผลิตไบโอเคมี และเป็นนโยบายของรัฐบาลที่สําคัญ ส่วนในเรื่องการคิดคํานวณต้นทุนต่อหน่วยในการดําเนินงานพัฒนาตามโครงการต่าง ๆ ที่สอดคล้องกับความเป็นจริง ขณะนี้ได้มีการหารือกับสถาบันการศึกษาเพื่อเตรียมมาให้ความรู้ในเรื่องดังกล่าวแล้ว นอกจากนี้ในด้านการใช้จ่ายงบประมาณสาธารณูปโภคต่าง ๆ ที่ไม่เพียงพอ ขอให้ สอจ. อย่านํางบประมาณส่วนอื่นมาใช้จ่ายข้ามหมวด เพื่อสะท้อนการใช้งบประมาณตามความเป็นจริง ส่วนในด้านการพัฒนาระบบรายงานฐานข้อมูลกลางของกระทรวงอุตสาหกรรม i-Single Form และ i-Industry กําลังดําเนินการจัดทําคู่มือมาตรฐานผ่านแอปพลิเคชัน เพื่อใช้ในการเข้าตรวจโรงงาน คาดว่าจะดําเนินการใช้งานได้ภายในเดือนสิงหาคม 2566
ชปอ.ณิรดา ฝากถึงระบบรายงานฐานข้อมูลกลางของกระทรวงอุตสาหกรรม i-Single Form และ i-Industry ซึ่งจะมีการอบรมถ่ายทอดองค์ความรู้ให้กับ สอจ.ทั่วประเทศภายในสิ้นเดือนพฤษภาคมนี้ โดยผู้ผ่านการอบรมจะสามารถให้ข้อมูลและอํานวยความสะดวกแก่ผู้ประกอบการในการกรอกระบบดังกล่าวได้อย่างถูกต้อง ทั้งนี้ขอความร่วมมือให้ สอจ. รายงานข้อมูลเข้ามาในระบบไม่น้อยกว่าร้อยละ 60 ของมูลค่าอุตสาหกรรมในพื้นที่
หลังจากนั้น ปลัดกระทรวงอุตสาหกรรม และคณะได้ให้ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) นําโดย นายวัฒนา แก้วประจุ ผู้อํานวยการภาค 7 และนายปฐมนนท์ ผ่องอําไพ รองผู้จัดการเขต 24 นําเสนอโครงสร้างของแต่ละสาขา (ชุมพร ระนอง สุราษฎร์ธานี) และผลการดําเนินงานด้านการอนุมัติสินเชื่อและการเบิกจ่าย ปริมาณ NPL ในแต่ละพื้นที่ และแผนการดําเนินงานในอนาคต พร้อมกันนี้ ได้ลงพื้นที่ตรวจเยี่ยม ธพว.สาขาสุราษฎร์ธานี เพื่อให้กําลังใจแก่เจ้าหน้าที่ภายในหน่วยงานดังกล่าวด้วย